**Ammatillisen koulutuksen toiminnanohjauksen kokeilun hakulomake**

**Pakolliset kysymykset merkitty tähdellä (\*)**

**Saate**

Ammatillisen koulutuksen toiminnanohjauksen kokeilun tavoitteena on lisätä koulutuksen järjestäjien  
mahdollisuuksia vastata joustavammin, nopeammin ja osuvammin toiminta-alueensa osaamis- ja  
koulutustarpeisiin. Tavoitteena on parantaa koulutuksen ja työelämän välistä kohtaantoa sekä edistää osaavan  
työvoiman tarjontaa ja työllisyyttä alueilla.  
   
Kokeiluun valittavien koulutuksen järjestäjien järjestämisluvat korvataan määräajaksi kokeiluluvilla. Kokeiluluvan  
saaneet koulutuksen järjestäjät voivat järjestää pääsääntöisesti kaikkia ammatillisen koulutuksen  
tutkintorakenteeseen kuuluvia tutkintoja ja koulutusta, mukaan lukien englanninkielistä koulutusta, laajennettua  
oppisopimuskoulutusta, vankilaopetusta ja työvoimakoulutusta.

Keskeinen tavoite kokeilussa on tiivistää koulutuksen järjestäjien ja alueellisten toimijoiden – kuten työ- ja  
elinkeinoelämän, TE-palvelualueiden, ammatillisen koulutuksen järjestäjien sekä muiden koulutuksen järjestäjien  
ja korkeakoulujen – välistä yhteistyötä. Koulutuksen järjestäjien tehtävänä on yhdessä näiden toimijoiden kanssa  
arvioida ja ennakoida alueellisia osaamis- ja koulutustarpeita sekä laatia esitys koulutuksen laadun ja  
vaikuttavuuden strategisista tavoitteista opetus- ja kulttuuriministeriölle. Ministeriö tuo neuvotteluihin kansallisia  
tavoitteita, ja yhteisesti sovitut tavoitteet ja toimenpiteet kirjataan koulutuksen järjestäjän ja ministeriön väliseen  
sopimukseen, joka laaditaan nelivuotiseksi strategiakaudeksi. Tavoitteiden toteutumista seurataan kokeilun  
aikana.

Ammatillisen koulutuksen toiminnanohjauksen tavoitteena on vahvistaa koulutuksen laatua, tuloksellisuutta ja

vaikuttavuutta. Ammatillisen koulutuksen **laadulla** tarkoitetaan koulutuksen kykyä vastata koulutukselle

asetettuihin tavoitteisiin sekä opiskelijoiden ja työelämän tarpeisiin. Keskeistä on, että tutkinto- ja koulutustarjonta  
sekä opetus ja ohjaus suunnitellaan ja toteutetaan siten, että ne tukevat näihin tavoitteisiin ja tarpeisiin  
vastaamista. Laadukkaassa koulutuksessa varmistetaan riittävä ja tarkoituksenmukainen opetus ja ohjaus  
turvallisissa ja ajanmukaisissa oppimisympäristöissä, jotta opiskelijat saavuttavat henkilökohtaisessa osaamisen  
kehittämissuunnitelmassaan asetetut tavoitteet ja osaamisen. Jatkuvan oppimisen näkökulmasta laadukas  
koulutus tarjoaa mahdollisuuden osaamisen kehittämiseen työelämän ja uran eri vaiheissa, vastaten näin myös  
työelämän muuttuviin osaamistarpeisiin.

**Tuloksellisuus** tarkoittaa, että opiskelijat saavuttavat osaamistavoitteet, valmistuvat, työllistyvät tai siirtyvät

jatko-opintoihin, ja että koulutus tuottaa opiskelijoille valmiuksia osaamisen jatkuvaan kehittämiseen.

**Vaikuttava** koulutus tuottaa osaavaa työvoimaa ja kehittää työelämässä olevien osaamista sekä edistää

yhteistyötä alueen työelämän ja sidosryhmien kanssa vahvistaen alueen elinvoimaa. Se tukee työvoiman  
kysynnän ja tarjonnan kohtaantoa sekä työllisyyden parantamista alueella. Tutkintojen ja koulutuksen tarjonta  
vastaa alueiden ja yhteiskunnan nykyisiin ja tuleviin osaamis- ja koulutustarpeisiin edistäen samalla työllisyyttä,  
hyvinvointia, kilpailukykyä ja kestävää kehitystä.

Koulutuksen laadun, tuloksellisuuden ja vaikuttavuuden edellytyksenä ovat myös koulutuksen saatavuus ja  
saavutettavuus, jotka tarkoittavat, että tutkinto- ja koulutustarjonta on riittävää, oikein kohdennettua ja joustavasti  
saavutettavissa suhteessa työelämän, yksilöiden ja alueiden tarpeisiin.

**Hakemuksen täyttäminen**

Hakulomakkeen kysymykset ovat jaettu viidelle eri sivulle. Ensimmäisellä sivulla hakijaa pyydetään täyttämään  
hakijan perustiedot sekä ilmoittamaan yhteyshenkilön yhteystiedot hakemukseen tarvittavien mahdollisten  
lisätietojen osalta. Muut kysymykset pohjautuvat kokeilulaissa säädettyihin myöntämisedellytyksiin, joiden avulla  
arvioidaan hakijan soveltuvuutta toiminnanohjauksen kokeiluun.

Kysymykset ovat jaettu neljään eri osioon. Jokaisen osion alussa on lyhyt kuvaus, jossa kerrotaan tiiviisti sen  
sisällöstä ja siitä, mitä osa-alueessa arvioidaan. Kuvauksissa kerrotaan myös osa-alueiden painoarvot. Kaikissa  
kysymyksissä maksimimerkkimäärää on rajoitettu. Maksimimerkkimäärä sisältää myös välilyönnit.  
Maksimimerkkimäärä on ilmoitettu kunkin kysymyksen kohdalla.

Varmistakaa, että vastauksenne **mahtuu verkkolomakkeen vastauslaatikkoon merkkimäärän rajoissa**. Tämä

on tärkeä varmistaa erityisesti, jos kirjoitatte vastauksen ensin Wordissä ja kopioitte sen sieltä  
verkkolomakkeelle. Webropol ei ilmoita liian pitkästä vastauksesta vaan ainoastaan katkaisee sen merkkimäärän  
tultua täyteen. Pisteytyksessä käytetään ensi sijassa Webropoliin tallennettuja hakemuksia.

Kirjoittakaa vastauksenne sille varattuun vastauslaatikkoon siten, että se sisältää kaikki tarvittavat tiedot

itsenäisesti. Toisin sanoen **vastauksessa ei tule viitata pelkästään muihin hakemuksen osiin, niissä  
annettuihin vastauksiin tai ulkoisiin verkkolinkkeihin tai asiakirjoihin.** Jos viittaatte ulkopuolisiin lähteisiin,

niiden sisältö tulee kuvata tiiviisti vastauslaatikossa.

Kun täytätte hakemusta, voitte halutessanne pitää taukoa painamalla hakemuksen alalaidassa painiketta  
”Tallenna ja jatka myöhemmin”. Kopioikaa ruudulla oleva linkki ja/tai lähettäkää se edelleen sähköpostiinne, jotta  
voitte jatkaa hakemuksen täyttämistä samasta kohdasta myöhemmin.

Kun olette täyttäneet hakemuksen osiot, tallentakaa lopullinen vastauksenne painamalla hakemuksen lopussa

”**Lähetä**” -painiketta. Lähettämisen jälkeen voitte tulostaa tai ladata vastaukset omaan käyttöönne.

**Hakulomakkeen täyttöohjeisiin tutustuminen \***

( ) Olen tutustunut hakulomakkeen täyttöohjeisiin

**Hakemuksen toimittaminen opetus- ja kulttuuriministeriöön**

Täytetty hakulomake tulee lähettää allekirjoitettuna ja mahdollisine liitteineen opetus- ja kulttuuriministeriön

kirjaamoon **osoitteeseen kirjaamo.okm@gov.fi**. Hakemusten tulee olla perillä ministeriössä **viimeistään**  
**perjantaihin 28.3.2025 klo 16.15 mennessä.**

Ennen allekirjoitetun hakemuksen toimittamista hakijan tulee varmistaa, että **jokaiseen ministeriön kirjaamoon  
toimitettavaan hakemusasiakirjaan (hakulomake ja mahdolliset liitteet) on tehty selkeästi merkintä ”Ei-  
julkinen ennen 28.3.2025 klo 16.15”.**

Hakemuksen liitteitä ovat:  
- asiakirja, josta ilmenee hakijan organisaation päättävän elimen päätös kokeiluluvan hakemisesta (esim.  
koulutuksen järjestäjän ko. päättävän elimen kokouksen lainvoimainen pöytäkirjanote)  
- asiakirja, josta ilmenee hakemuksen hyväksyjän päätösvalta/allekirjoitusoikeus

**Hakijan tulee huomioida tietosuojalainsäädäntö sekä hakemuksen että liitteiden osalta.**

**Hakemukset käsitellään ammatillisen koulutuksen toiminnanohjauksen kokeilun haku- ja  
valintaprosessissa käsiteltäviä henkilötietoja koskevan tietosuojailmoituksen**

**mukaisesti. Tietosuojailmoitus luettavissa:** [**https://okm.fi/tietosuoja-ja-henkilotietojen-kasittely**](https://okm.fi/tietosuoja-ja-henkilotietojen-kasittely)

( ) Hyväksyn henkilötietojeni käsittelyn tietosuojailmoituksen mukaisesti

**Hakijan perustiedot \***

Koulutuksen järjestäjän nimi

Y-tunnus

Koulutuksen järjestäjän omistaja/ylläpitäjätahot

Koulutuksen järjestäjän kotipaikka

Päätoimipiste ja paikkakunnat, joilla kokeiluluvan mukaista  
ammatillista koulutusta on tarkoitus toteuttaa

**Yhteyshenkilö hakemukseen liittyvien mahdollisten lisätietojen osalta \***

Yhteyshenkilön nimi

Yhteyshenkilön asema organisaatiossa

Yhteyshenkilön puhelinnumero

Yhteyshenkilön sähköposti

**1. Perustelut kokeiluun hakeutumiselle (myöntämisedellytys 1)**

Osa-alueessa arvioidaan, kuinka hyvin hakija tunnistaa ja analysoi toimintaympäristönsä muutoksia ja  
kehityssuuntia sekä näiden vaikutuksia ammatillisiin osaamistarpeisiin ja koulutuskysyntään. Näyttöjen kautta  
arvioidaan hakijan perustelujen vakuuttavuutta. Arvioinnin kohteena on myös se, miten toiminnanohjauksen  
kokeiluun osallistuminen parantaisi hakijan toimintaympäristön tarpeisiin vastaamista nykyiseen tilanteeseen  
verrattuna. Osa-alueen painoarvo on 13 %.

**1. Perustelut kokeiluun hakeutumiselle (myöntämisedellytys 1)**

Miksi haette toiminnanohjauksen kokeiluun? Perustelkaa seuraavista näkökulmista.

Huom: Hakijan vastaus voi keskittyä järjestäjän ensisijaiseen toiminta-alueeseen tai -alueisiin tai valtakunnallisiin  
tarpeisiin riippuen siitä, kumpi on hakijan toiminnan kannalta merkityksellisempi näkökulma.

**1.1 Kuvatkaa järjestämisluvassanne määritellyn ensisijaisen toiminta-alueenne tai -alueidenne  
muutoksia, kehityssuuntia ja muita tekijöitä (esim. työllisyys ja talous, työmarkkinat ja toimialat sekä**

**sosiaaliset tekijät, kuten väestörakenne), jotka keskeisesti heijastuvat osaamistarpeisiin ja  
koulutuskysyntään. Millaisia vaikutuksia näillä muutoksilla, kehityssuunnilla ja tekijöillä on ammatillisiin**

**osaamistarpeisiin ja koulutuskysyntään ensisijaisella toiminta-alueellanne tai -alueillanne?**

**Jos toimintanne on erityisesti suuntautunut valtakunnallisiin koulutustarpeisiin erikoistuneen  
osaamisen, kuten valtakunnallisesti harvemmin järjestettävien tutkintojen tai osaamisalojen vuoksi,**

**voitte tarkastella näitä vaikutuksia valtakunnallisella tasolla kyseisen erikoistuneen osaamisen osalta.  
Mainitkaa tällöin, mitä erikoistunut osaaminen kohdallanne on.**

**Esittäkää myös keskeisiä näyttöjä näistä osaamistarpeista ja koulutuskysynnästä ja perustelkaa ne.  
Näyttöjä voivat olla esim. Vipusen raportit, työ- ja elinkeinoministeriön työvoimabarometrit tai muu**

**alueella tuotettu tai järjestäjän tuottama relevantti näyttö. Huom: Kirjatkaa tähän näytön nimi ja  
mahdollinen verkko-osoite. Varmistakaa tällöin, että verkkolinkit toimivat. Varsinaisia dokumentteja ei**

**liitetä hakemukseen.**

**Vastauksen enimmäismerkkimäärä on 9000. \***

**1.2 Perustelkaa miten toiminnanohjauksen kokeiluun osallistuminen parantaisi ensisijaisen toiminta-  
alueenne tarpeisiin vastaamista nykyiseen tilanteeseen verrattuna?**

**Jos toimintanne on erityisesti suuntautunut valtakunnallisiin koulutustarpeisiin erikoistuneen  
osaamisen, kuten valtakunnallisesti harvemmin järjestettävien tutkintojen tai osaamisalojen vuoksi,  
voitte tarkastella näitä vaikutuksia valtakunnallisella tasolla kyseisen erikoistuneen osaamisen osalta.**

**Mainitkaa tällöin, mitä erikoistunut osaaminen kohdallanne on.**

**Vastauksen enimmäismerkkimäärä on 6500. \***

**2) Koulutuksen järjestämisedellytykset ja kyky uudistaa toimintaa (myöntämisedellytykset 2 ja 3)**

Osa-alueessa arvioidaan hakijan toiminnallisia edellytyksiä tutkintojen ja koulutuksen asianmukaiseen  
järjestämiseen sekä kykyä kehittää ja uudistaa toimintaansa kokeilun tavoitteiden mukaisesti. Arvioinnin  
kohteena on se, miten kokeiluun osallistuminen parantaisi hakijan toteuttaman koulutuksen laatua, tuloksellisuutta ja vaikuttavuutta. Lisäksi arvioidaan tekijöitä, jotka organisaatiossa tukevat toiminnan kehittämistä  
kokeilun tavoitteiden mukaisesti. Näyttöjen kautta arvioidaan hakijan perustelujen vakuuttavuutta. Arviointi kattaa  
hakijan valmiudet varmistaa henkilöstön riittävyys, osaaminen, kelpoisuus ja muutoksiin sopeutuminen  
tilanteissa, joissa hakija kehittää tai uudistaa tutkinto- ja koulutustarjontaansa kokeilun aikana. Samalla  
arvioidaan, miten hakija turvaa opiskelijoiden oikeuden opetukseen ja ohjaukseen, aiemmin hankitun osaamisen  
tunnistamisen ja tunnustamisen sekä oppimisympäristöjen, tilojen ja välineiden riittävyyden, terveellisyyden,  
turvallisuuden ja ajanmukaisuuden näissä tilanteissa. Osa-alueen painoarvo on 50 %. Kysymys 2.7 arvioidaan  
osana osa-aluetta 5 (määrälliset indikaattorit).

**2. Koulutuksen järjestämisedellytykset ja kyky uudistaa toimintaa (myöntämisedellytykset 2 ja 3)**

**2.1 Perustelkaa, miten järjestämänne ammatillisen koulutuksen laatu, tuloksellisuus ja vaikuttavuus  
paranisivat kokeiluun osallistumisen kautta. Vastatkaa niiden osalta, joita järjestätte.**

**Valitkaa, mistä näkökulmasta vastaatte (valitkaa yksi tai molemmat):**

[ ] Oppivelvollisten koulutus

[ ] Jatkuva oppiminen

**Oppivelvollisten koulutus (Vastauksen enimmäismerkkimäärä on 6500) \***

**Jatkuva oppiminen (Vastauksen enimmäismerkkimäärä on 6500) \***

**2.2 Mitkä tekijät (prosessit ja toimintatavat) organisaatiossanne keskeisesti tukevat toimintanne  
kehittämistä tai uudistamista kokeilun tavoitteiden mukaisesti? Perustelkaa vastauksenne ja esittäkää**

**keskeisiä näyttöjä perustelujenne tueksi. Huom: kirjatkaa näytön nimi ja mahdollinen verkko-osoite.  
Varmistakaa tällöin, että verkkolinkit toimivat. Varsinaisia dokumentteja ei liitetä hakemukseen.**

**Vastauksen enimmäismerkkimäärä on 9000. \***

**2.3 Miten varmistatte henkilöstönne riittävyyden, osaamisen, kelpoisuuden sekä valmiuden muutoksiin  
tilanteissa, joissa kehitätte tai uudistatte tutkinto- ja koulutustarjontaanne kokeilun aikana? Vastauksen**

**enimmäismerkkimäärä on 6500. \***

**2.4 Miten varmistatte, että koulutuksen järjestämiseen käyttämänne oppimisympäristöt, tilat ja välineet  
ovat riittäviä, terveellisiä, turvallisia ja ajanmukaisia tilanteissa, joissa kehitätte tai uudistatte tutkinto- ja**

**koulutustarjontaanne kokeilun aikana? Vastauksen enimmäismerkkimäärä on 4500. \***

**2.5 Miten varmistatte opiskelijoiden oikeuden opetukseen ja ohjaukseen kokeilun aikana tilanteissa,  
joissa kehitätte tai uudistatte tutkinto- ja koulutustarjontaanne? Antakaa konkreettisia esimerkkejä**

**varmistamisen tavoista. Vastauksen enimmäismerkkimäärä on 4500. \***

**2.6 Miten varmistatte opiskelijoiden aiemmin hankkiman osaamisen tunnistamisen ja tunnustamisen  
kokeilun aikana tilanteissa, joissa kehitätte tai uudistatte tutkinto- ja koulutustarjontaanne? Antakaa  
konkreettisia esimerkkejä varmistamisen tavoista. Vastauksen enimmäismerkkimäärä on 4500. \***

**2.7 Opetushenkilöstö ja kelpoisuudet**

**Mitä tutkintoja järjestätte lukuvuonna 2024–2025? \***

( ) Ammatillisia perustutkintoja

( ) Ammatti- ja/tai erikoisammattitutkintoja

( ) Molempia

Valittu **Ammatillisia perustutkintoja** tai **Molempia**:

Kuinka moni työntekijänne antaa opetusta ammatillisissa ja yhteisissä tutkinnon osissa  
lukuvuonna 2024–2025? Ilmoittakaa yhteensä kaikkien järjestämienne tutkintojen osalta  
(lukumäärä):

Kuinka monella näistä työntekijöistä on asetuksen (986/1998) mukainen opettajan kelpoisuus antaa  
kyseistä opetusta? Ilmoittakaa yhteensä kaikkien järjestämienne tutkintojen osalta (lukumäärä):

Valittu **Ammatti- ja/tai erikoisammattitutkintoja**:  
  
 Kuinka moni työntekijänne antaa opetusta ammatillisissa tutkinnon osissa lukuvuonna 2024–  
 2025? Ilmoittakaa yhteensä kaikkien järjestämienne tutkintojen osalta (lukumäärä):

Kuinka monella näistä työntekijöistä on asetuksen (986/1998) mukainen opettajan kelpoisuus antaa  
kyseistä opetusta? Ilmoittakaa yhteensä kaikkien järjestämienne tutkintojen osalta (lukumäärä):

**3) Riittävä yhteistyö työ- ja elinkeinoelämän kanssa hakijan toiminta-alueella  
(myöntämisedellytys 4)**

Osa-alueessa arvioidaan hakijan yhteistyötä alueensa työ- ja elinkeinoelämän kanssa sekä kykyä vastata  
toimintaympäristönsä tarpeisiin. Arvioinnin kohteena on se, miten ja millaisilla toimintatavoilla hakija ennakoi  
osaamis- ja koulutustarpeita ja tekee ratkaisuja koulutuksen suuntaamisesta. Osa-alueessa arvioidaan myös  
hakijan kykyä rakentaa toimivia ja tarkoituksenmukaisia yhteistyömalleja kokeilun aikana, erityisesti tilanteissa,  
joissa tutkinto- ja koulutustarjontaa kehitetään tai uudistetaan. Esitettyjen esimerkkien kautta arvioidaan sitä,  
miten hakija on konkreettisesti kehittänyt tai uudistanut tutkinto- ja koulutustarjontaansa vastatakseen entistä  
paremmin työ- ja elinkeinoelämän tarpeisiin. Osa-alueen painoarvo on 17 %.

**3. Riittävä yhteistyö työ- ja elinkeinoelämän kanssa hakijan toiminta-alueella (myöntämisedellytys  
4)**  
  
Vastatkaa kysymyksiin 3.1–3.3 järjestämisluvassanne määritellyn ensisijaisen toiminta-alueenne tai -alueidenne  
näkökulmasta. Jos toimintanne on erityisesti suuntautunut valtakunnallisiin koulutustarpeisiin erikoistuneen  
osaamisen, kuten harvinaisempien tutkintojen tai osaamisalojen vuoksi, voitte vastata tästä näkökulmasta.  
Hakijan vastaus voi siis keskittyä ensisijaiseen toiminta-alueeseen tai valtakunnallisiin tarpeisiin riippuen siitä,  
kumpi on hakijan toiminnan kannalta merkityksellisempi näkökulma.

**3.1 Kuvatkaa, miten ja millaisia toimintatapoja käyttäen ennakoitte toimintaympäristönne osaamis- ja  
koulutustarpeita ja teette valintoja ja ratkaisuja tutkinto- ja koulutustarjonnan suuntaamisesta työelämän  
tarpeisiin. Perustelkaa, miksi olette päätyneet näihin toimintatapoihin. Vastauksen  
enimmäismerkkimäärä on 6500. \***

**3.2 Antakaa havainnollisia esimerkkejä siitä, miten olette kehittäneet tai uudistaneet tutkinto- ja  
koulutustarjontaanne, jotta se vastaisi paremmin toimintaympäristönne työ- ja elinkeinoelämän  
tarpeisiin. Vastauksen enimmäismerkkimäärä on 4500. \***

**3.3 Miten ja millaisilla toimintatavoilla varmistaisitte toimivan yhteistyön työ- ja elinkeinoelämän,  
työvoimaviranomaisten, muiden ammatillisen koulutuksen järjestäjien ja muiden koulutuksen järjestäjien**

**kanssa vastataksenne paremmin toimintaympäristönne osaamis- ja koulutustarpeisiin kokeilun aikana?   
Vastauksen enimmäismerkkimäärä on 6500. \***

**4) Riittävät laadunhallintamenettelyt (myöntämisedellytys 5)**

Osa-alueessa arvioidaan hakijan laadunhallintamenettelyjä, jotka tukevat koulutuksen laatua, vaikuttavuutta ja  
kokeilun tavoitteiden saavuttamista. Arvioinnin kohteena on se, miten hakija varmistaa opetuksen ja ohjauksen  
laatua, jotta opiskelijat saavuttavat henkilökohtaisessa osaamisen kehittämissuunnitelmassa tavoitteeksi  
asetetun osaamisen. Lisäksi arvioidaan, miten hakija varmistaa osana laadunhallintaansa tutkinto- ja  
koulutustarjonnan vastaavuuden työ- ja elinkeinoelämän tarpeisiin. Osa-alueessa tarkastellaan myös hakijan  
kykyä kehittää laadunhallintaa erityisesti tilanteissa, joissa tutkinto- ja koulutustarjontaa uudistetaan kokeilun  
tavoitteiden mukaisesti. Lisäksi arvioidaan, miten hakija hyödyntää erilaisia tietoja ja tietovarantoja laadun  
varmistamisessa ja kehittämisessä. Osa-alueen painoarvo on 17 %.

**4. Riittävät laadunhallintamenettelyt (myöntämisedellytys 5)**

**4.1 Miten nykyisellään varmistatte osana laadunhallintaanne opetuksen ja ohjauksen laadun ja sen, että  
opiskelijat saavuttavat henkilökohtaisessa osaamisen kehittämissuunnitelmassa tavoitteeksi asetetun**

**osaamisen? Vastauksen enimmäismerkkimäärä on 4500. \***

**4.2 Miten nykyisellään varmistatte osana laadunhallintaanne, että käytössänne olevat toimintatavat, joilla  
pyritte vastaamaan työ- ja elinkeinoelämän tarpeisiin, ovat tarkoituksenmukaisia ja tukevat tutkinto- ja**

**koulutustarjonnan suuntaamista? Vastauksen enimmäismerkkimäärä on 4500. \***

**4.3 Kuvatkaa, mitä tietoja nykyisellään hyödynnätte laadunhallinnassanne (kansalliset tietovarannot, itse  
tuottamanne tieto). Perustelkaa, miksi käytätte juuri näitä tietoja, ja kuvatkaa, miten käytätte niitä laadun**

**varmistamisessa ja kehittämisessä. Vastauksen enimmäismerkkimäärä on 4500. \***

**4.4 Miten kehittäisitte laadunhallintaanne suhteessa toiminnanohjauksen kokeilun tavoitteisiin,  
erityisesti tilanteessa, jossa kehitätte tai uudistatte tutkinto- ja koulutustarjontaanne? Perustelkaa**

**vastauksenne. Vastauksen enimmäismerkkimäärä on 4500. \***

**5) Määrälliset indikaattorit**

Osana hakijan toiminnallisia edellytyksiä tarkastellaan myös rekistereistä suoraan saatavia sijoittumistietoja  
työllistymisen ja jatko-opintoihin sijoittumisen osalta.

Lisäksi tarkastellaan kelpoisten opettajien osuutta ammatillisissa ja yhteisissä tutkinnon osissa opetusta  
antavista työntekijöistä hakijoiden ilmoittamien tietojen perusteella (kysymys 2.7).

Osa-alueen painoarvo on 3 %. **Tähän osa-alueeseen ei ole omia kysymyksiä**, vaan tiedot saadaan suoraan

rekistereistä ja kysymyksen 2.7 perusteella.